भंवरी केस : दूसरी चार्जशीट में मदेरणा, मलखान का नाम  
भंवरी देवी केस में सीबीआई ने बुधवार को अपनी दूसरी चार्जशीट दाखिल कर दी। इस चार्जशीट में सीबीआई ने राजस्थान के पूर्व मंत्री महिपाल मदेरणा और लूणी से विधायक मलखान सिंह के नामों को शामिल किया है।
इस मामले को लेकर सीबीआई की कुछ परेशानियां भी हैं। सहीराम अपना बयान बदलना चाहता है और भंवरी की लाश को ठिकाने वाले बिशनाराम और कैलाश भी बयान से मुकर रहे हैं। मलखान की बहन और भंवरी की करीबी इंद्रा विश्नोई अब तक फरार है। नहर से मिली ज्यादातर हड्डियां जानवरों की बताई जा रही हैं। कुछ इंसानी हड्डियां काफी जली हुई हैं।
भंवरी केस में आज दायर होने वाली चार्जशीट में भंवरी के अपहरण और हत्या की बात होगी। मदेरणा और मलखान सिंह पर पूरी साजिश का आरोप लग सकता है। कुल 16 आरोपी गिरफ्तार हुए हैं जिन पर आरोप तय होने हैं। 250 से ज्यादा गवाहों के नाम हो सकते हैं जिनमें पुलिस सीबीआई और फोरेंसिक टीम के लोग भी हो सकते हैं।

भंवरी केस में आज दायर होने वाली चार्जशीट में भंवरी के अपहरण और हत्या की बात होगी। मदेरणा और मलखान सिंह पर पूरी साजिश का आरोप लग सकता है। कुल 16 आरोपी गिरफ्तार हुए हैं जिन पर आरोप तय होने हैं। 250 से ज्यादा गवाहों के नाम हो सकते हैं जिनमें पुलिस सीबीआई और फोरेंसिक टीम के लोग भी हो सकते हैं।